**AVTALE OM INN PÅ TUNET-TJENESTER**

1. **PARTER**

Dette er en avtale om levering av Inn på tunet-tjenester, inngått mellom :

**Tilbyder**, som er hovedansvarlig for Inn på tunet-tjenester (IPT) :

|  |
| --- |
|  |

og

**kjøper**:

|  |
| --- |
|  |

De som det kjøpes tjenester for benevnes heretter som bruker.

1. **AVTALENS FORMÅL**

Formålet med avtalen er å bidra at bruker gjennom deltakelse i hverdagslivet på gården får positive opplevelser som bidrar til mestringsfølelse og en positiv egenutvikling.

Brukerne skal gjennom opphold på gården inneha oppgaver og delta i aktiviteter som i størst mulig grad har en naturlig tilknytning til gårdsdriften.

Tilbudet på gården må tilrettelegges slik at den er tilpasset den enkelte brukers ferdigheter og forutsetninger. Brukermedvirkning skal være førende i etablering av tilbudet.

Skriv mer utfyllende hvis det er andre ting som må tas med her for eksempel. Det er nødvendig at oppholdet er strukturert og forutsigbart.

1. **STED**

Tilbudet beskrevet i denne avtalen gis på gårdens navn:

|  |  |  |  |  |  |
| --- | --- | --- | --- | --- | --- |
| **Navn:** |  | | | | |
|  |  | | | | |
| **Kommune nr.:** |  | **Gnr.:** |  | **Bnr.:** |  |

Dette inkluderer eventuelle aktiviteter utenfor selve gården som er nært knyttet til gårds- virksomheten. Tilbyder legger til rette for bruk av nødvendige bygninger og områder.

1. **AVTALEPERIODE**

Avtalen er inngått for perioden \*):

|  |  |  |  |
| --- | --- | --- | --- |
| **Fra (dd.mm.åå):** |  | **Til (dd.mm.åå):** |  |

med mulighet for forlengelse når perioden utløper.

|  |  |
| --- | --- |
| **Oppstart (dd.mm.åå):** |  |

Eventuell forlengelse av avtalen bør være avklart minst 3 mnd før avtalens utløp.

Tilbudet er åpent på:

|  |
| --- |
|  |

|  |  |  |  |
| --- | --- | --- | --- |
| Mellom kl: |  | Antall timer pr. dag: |  |

Tilbudet gjelder ikke (dager/uker/helligdager):

|  |
| --- |
|  |

*\*) Ved tidsubegrenset periode kan feltet stå uutfylt.*

1. **ØKONOMI**

|  |  |  |
| --- | --- | --- |
| Tilbudet har en grunnpris på kroner |  | pr. time. |

|  |  |  |
| --- | --- | --- |
| Tilbudet gjelder for |  | deltaker(e) på gården. |

|  |  |  |
| --- | --- | --- |
| Dersom det avtales at tilbudet skal benyttes av flere, påløper en kostnad på kroner |  | pr. time pr. deltaker. |

|  |  |  |
| --- | --- | --- |
| Det betales til sammen NOK |  | pr. dag. |
|  |  | Beløpet reguleres årlig etter konsumprisindeksen. |

IPT-tjenester er unntatt fra merverdiavgift.

Godtgjøringen dekker gårdbrukers del til bruk av egen tid, leie av anlegg, slitasje på materiell og utstyr, rengjøring, strøm, forsikring samt administrering av tilbudet.

|  |  |  |
| --- | --- | --- |
| Mat inngår i tilbudet/ mat betales med kroner |  | pr. dag. |

Det kan ikke kreves annen kompensasjon ut over det som er bestemt med mindre det blir spesielt avtalt mellom partene i avtalen.

Tilbyder fakturerer etter avtalen uansett meldt forfall eller ubenyttet tilbud.

Ved behov for utvidet åpningstid kan dette avtales særskilt på forhånd mot ekstra vederlag.

Det faktureres etterskuddsvis en gang pr. måned, med 14 dagers betalingsfrist. Forsinkelsesrenter påløper ved forsinket betaling.

Faktura sendes til:

|  |
| --- |
|  |

1. **TRANSPORT**

Kjøper / bruker er ansvarlig for transport til stedet hvor tilbudet ytes.

Tilbyder kan med innvilget løyvefritak fra fylkeskommunen selv forestå transporten til og fra gården etter gjeldende forskrifter/regler. Det er kjøpers ansvar å dokumentere brukerens behov for slik transport.

Uten annen avtale benyttes statens satser for kjøregodtgjørelse.

1. **ANSVAR I HENHOLD TIL LOVVERK, TILLATELSER OSV.**

Kjøper har ansvar for at det avtalte IPT-tilbudet er i samsvar med den lovgivning som gjelder for brukernes rett til tilbud.

Kjøper har ansvaret for at det fremlegges politiattest for de tilfeller der dette er nødvendig.

Dersom det trengs særlige tillatelser, samtykker m.m. fra foresatte for deltakelse/gjennomføring av IPT-virksomheten, har kjøper ansvaret for å innhente dette.

Tilbyder har ansvar for at all virksomhet på IPT-gården er i samsvar med de krav som stilles til IPT godkjenning gjennom kvalitetssystemet i landbruket, KSL. Brukermedvirkning skal være førende i etablering av tilbudet.

1. **KJØPERS INFORMASJONSPLIKT OG INFORMASJONSANSVAR**

Kjøper har utifra samtykke fra bruker ansvar for å informere tilbyder om brukernes helse, særlige behov og opplegg i den utstrekning det er relevant for å sikre en god og forsvarlig gjennomføring av IPT-tjenesten. Kjøper er ansvarlig for å gi veiledning dersom brukere har særskilte behov som må ivaretas av tilbyder under den tiden bruker er på gården.

Kjøper er ansvarlig for å gi nødvendig informasjon til foresatte/pårørende om IPT-tilbudet.

1. **LOKALER OG UTSTYR**

Brukerne skal ha tilgang på innendørs fasiliteter som garderobe, toalett med vask, og lunsj- og pauserom.

Ved døgntilbud skal brukerne ha eget soverom, seng med sengetøy og tilgang på dusj, samt tilbud om alle måltider (frokost, lunsj,middag og kveldsmat).

1. **PERSONALE**

Gjennomføring av det avtalte tilbudet krever følgende personale:

|  |
| --- |
|  |

Tilbyder har ansvar for at gården til enhver tid er bemannet med nødvendig personale på tidspunktene når brukerne er til stede.

Det avtales særskilt dersom det viser seg å være nødvendig at personell i regi av kjøperen er tilstede ved gjennomføring av aktivitetene på gården. Kjøper har det arbeidsrettslige ansvaret for eget personell som er til stede på gården.

1. **FORSIKRINGER**

Kjøper har ansvar for at brukerne er forsikret mot ulykker og skader i tilknytning til IPT-tjenesten. Kjøper har også ansvar for å forsikre eventuelt medfølgende personell. Kjøper har ansvar for å informere tilbyder om hvordan brukerne er forsikret.

Tilbyder har ansvar for å forsikre seg selv, eget personell og egen og tredjemanns eiendom mot ulykker og skader som følge av IPT-virksomheten.

1. **KVALITETSSIKRING OG EVALUERING AV INN PÅ TUNET-TJENESTEN**

Kjøper har ansvar for å gi tilbyder den veiledning som er nødvendig når avtalen settes i verk og underveis gjennom avtaleperioden. Det skal være en kontaktperson hos kjøper som står til disposisjon for både tilbyderen og brukerne.

En relevant fagperson skal stå til tilbyders disposisjon for spørsmål og veiledning vedrørende aktuelle problemstillinger knyttet til de aktuelle brukernes utfordringer og behov. Bruk av fagperson bekostes av kjøper.

1. **LOGGFØRING/VEILEDNING**

Etter partenes behov kan det føres logg over de aktiviteter som gjennomføres på gården. Det kan bl.a. gå ut på registrering av oppmøte/fravær og relevante hendelser med betydning for å oppnå avtalens mål om positiv egenutvikling.

Videre kan det etter partenes behov nedsettes en veiledningsgruppe bestående av sentrale personer for bruker. Veiledningsgruppen er ment å kunne fungere som støtte til kjøper og tilbyder for gjennomføring av IPT-avtalen.

1. **KURS, OPPLÆRING OG FAGLIG UTVIKLING**

For kurs som kjøper krever at tilbyder skal delta på i avtaleperioden, dekker kjøper kursavgift, reisegodtgjørelse og tapt inntekt.

Tilbyder har utover dette ansvar for å holde seg orientert gjennom informasjon og veiledning som kjøper formidler. Tilbyder har selv et ansvar for å foreta nødvendige konsultasjoner underveis med den fagperson som stilles til disposisjon for tiltaket. Tilbyder har ansvar for å lære opp annet personell som benyttes i tiltaket.

1. **HELSE, MILJØ OG SIKKERHET (HMS)**

Tilbyder skal benytte det nasjonale kvalitetssystemet for Inn på tunet-tjenester. Dette er en integrert del av Kvalitetssystem i Landbruket (KSL). Tilbyderen skal ha dokumentert at tjenestetilbudet oppfyller kravene til helse, miljø og sikkerhet, og at disse kravene ivaretas gjennom avtaleperioden med et tilfredsstillende internkontrollsystem.

Tilbyder skal sammen med kjøper vurdere om det utover ordinære krav til helse, miljø og sikkerhet trengs ytterligere tiltak på gården når brukerne er tilstede. Tilbyder og aktuelle vikarer må ha gjennomført førstehjelpskurs.

1. **KONTAKTPERSONER VED AKUTT SITUASJON/KRISESITUASJON**

Dersom det oppstår en akutt situasjon/krisesituasjon og tilbyder har behov for umiddelbar kontakt med kjøper og/eller pårørende, gjelder følgende kontaktinformasjon:

Kontaktinformasjon kjøper:

|  |
| --- |
|  |

Kontaktinformasjon pårørende:

|  |
| --- |
|  |

1. **TAUSHETSPLIKT**

Tilbyder og dennes medarbeidere, har taushetsplikt om personlige forhold om brukerne som de måtte få kjennskap til i forbindelse med IPT-tjenesten og de må undertegne taushetserklæring om dette.

Kjøper har ansvar for å orientere og veilede tilbyder om taushetsplikt.

1. **OPPBEVARING AV PERSONOPPLYSNINGER**

Logg og andre konfidensielle opplysninger om brukerne av IPT-tjenesten skal oppbevares utilgjengelig for andre enn de personer som er involvert i tjenesten.

Det skal ikke loggføres flere personlige opplysninger enn det som er nødvendig og relevant for tjenesten. Opplysningene skal ikke lagres lengre enn det som er nødvendig for formålet med loggføringen. Opplysningene skal slettes på en slik måte at de ikke er tilgjengelige for andre senere.

Kjøper har ansvar for å orientere og veilede tilbyder om oppbevaring av personopplysninger i forbindelse med IPT-tiltaket. Kjøper orienterer tilbyder om eventuelle lovendringer som krever nye rutiner.

Kjøper og tilbyder har avtalt følgende rutiner for oppbevaring og utveksling av personopplysninger knyttet til brukerne for dette tiltaket:

Oppbevaringsmåte:

|  |
| --- |
|  |

Utveksling:

|  |
| --- |
|  |

Oppbevaringstid:

|  |
| --- |
|  |

Sletterutiner:

|  |
| --- |
|  |

1. **OPPSIGELSE AV AVTALEN FØR AVTALEPERIODENS SLUTT**

Avtalen kan som utgangspunkt ikke sies opp i løpet av avtaleperioden med mindre avtalepartene er enige om å avvikle avtaleforholdet, eller det foreligger følgende omstendigheter:

**Ingen brukere**

|  |  |  |
| --- | --- | --- |
| Avtalen kan sies opp med |  | måneders varsel av kjøper dersom det ikke lengre er |
| brukere til tilbudet. | | |

Før oppsigelse skal kjøper vurdere om andre brukere kan være aktuelle, og avtalen kan tilpasses dette.

**Tilbudets innhold bortfaller**

|  |  |  |
| --- | --- | --- |
| Avtalen kan sies opp med |  | måneders varsel dersom ordinær gårdsdrift avvikles eller |
| det sentrale innholdet i tilbudet på annen måte faller bort. | | |

Tilbyder skal på et tidlig tidspunkt informere kjøper om de forhold som kan medføre oppsigelse, slik at en avvikling av avtalen kan planlegges og kjøper får rimelig mulighet til å finne ny tilbyder før tilbudet opphører.

**Eierskifte på gården**

Dersom gården bytter eier kan ny eier tre inn i avtalen dersom kjøper samtykker. Tilbyder skal på et tidligst mulig tidspunkt informere kjøper om eierskifte slik at det kan avklares på forhånd om avtalen videreføres med ny eier.

**Langvarig sykdom eller skade hos tilbyder**

Avtalen kan for øvrig sies opp av tilbyder med en måneders varsel ved langvarig sykdom eller skade som vanskeliggjør opprettholdelse av IPT-tilbudet. I oppsigelsesperioden er tilbyderen ansvarlig for vikar.

Avtalen kan sies opp med umiddelbar virkning dersom tilbyder ikke lengre oppfyller gjeldende vandelskrav.

Avtalen bortfaller automatisk ved bortfall av IPT- godkjenning. Tilbyder har plikt til å informere kjøper ved bortfall av IPT-godkjenning.

1. **MISLIGHOLD**

Ved vesentlig mislighold av avtalen kan begge parter si opp avtalen .

Mislighold som har medført økonomisk tap for den annen part, kan kreves erstattet.

1. **TVIST**

Tvist om avtalen søkes løst gjennom forhandlinger. Dersom forhandlinger ikke fører frem, henvises til rettslig avgjørelse ved de alminnelige domstoler.

Sted og dato: Sted og dato:

|  |  |  |
| --- | --- | --- |
|  |  |  |

|  |  |  |
| --- | --- | --- |
|  |  |  |

Kjøper Tilbyder